text: Tähelepanuväärne on see, et asjatundjad valisid ta kohtumise parimaks – Eesti timukaks ristitud kaitsja murdis vastaste aju ehk mängujuhi tervelt kolmel korral maha. Ent veelgi kõnekam on tõsiasi, et suure telekompanii CBS jalgpallispetsialistid valisid Hundi kõigi 35 karikamängu säravaimaks kaitsemängijaks. Üks spetsidest nentis, et tänu Hundile oli ameeriklastel jõululaupäeval ka muud teha kui üksnes kalkunit järada.